12 dood in botsing tussen taxi en tenkwa | Netwerk24
22 September 2020 09:38
'n Trompop-botsing Dinsdagoggend tussen 'n taxi en 'n tenkwa in KwaZulu-Natal het die lewens van 12 mense geëis en nog ses ander is beseer.
Die botsing het omstreeks 07:20 op die kruising van die R33 en R614 naby Northdale gebeur.
Russel Meiring, ER24-woordvoerder, het gesê die nooddienste het die taxi op sy wiele in die middel van die pad op die toneel aangetref. Die vragmotor het langs die pad op sy kant gelê en die olie het op die pad uitgelek.
"Die ondersoekers is ook nog op die toneel, en die pad is in albei rigtings vir die verkeer gesluit."
Volgens Meiring is die meeste slagoffers uit die taxi geslinger, terwyl twee in die taxi vasgekeer was.
Volgens hom is 12 mense op die toneel dood verklaar. Van die ses beseerdes verkeer twee in 'n kritieke toestand, en die ander het minder ernstige beserings opgedoen. Hulle is almal na nabygeleë hospitale geneem.
Die presiese omstandighede van die ongeluk word ondersoek.
'n Tenkwa het Dinsdagoggend op sy kant te lande gekom en olie oor die pad gestort nadat dit naby Northdale met 'n taxi in 'n botsing betrokke was. Foto: Verskaf